O‘zbekistonlik xonanda Shahzoda qozoq tilida qo‘shiq kuyladi. “Ayala” deb nomlangan mazkur kompozitsiya qozog‘istonlik taniqli shoir va bastakor Salikov Medet tomonidan yaratilgan. Salikov Medet Shahzodaning ijodini doimiy kuzatuvchilaridan biriga aylangan. U internet orqali Shahzoda bilan bog‘lanib, bir nechta taronalarini yuborgan. Ular ichidan xonandaga “Ayala” qo‘shig‘i manzur keldi va uni ijro etdi. Bu haqda shou-biznes yangiliklarini yorituvchi popcorn.uz nashri xabar yozgan. Ayni paytda “Ayala” qo‘shig‘i o‘zbek radiokanallarida yangramoqda hamda internet saytlariga joylashtirilgan.